|  |
| --- |
|  |
|  |
|  |

**ŠIRVINTŲ R. BARTKUŠKIO MOKYKLOS-DAUGIAFUNKCIO CENTRO**

**2019-2021 METŲ**

**STRATEGINIS PLANAS**

**Bartkuškis, 2019**

**ŠIRVINTŲ R. BARTKUŠKIO MOKYKLOS-DAUGIAFUNKCIO CENTRO**

**2019-2021 METŲ STRATEGINIS PLANAS**

**I. ĮVADAS**

Širvintų r. Bartkuškio mokyklos-daugiafunkcio centro (toliau – mokykla-daugiafunkcis centras) strateginis planas 2019-2021 metams yra mokyklos-daugiafunkcio centro strategijos pagrindas. Strateginio plano tikslas – siekti įgyvendinti Valstybinės švietimo 2013-2022 metų strategijos nuostatas bei Švietimo ir mokslo ministerijos prioritetus tai: kokybiško švietimo prieinamumas, kompetentingas vadovavimas ir lyderystė, savarankiška ir atsakinga mokykla, saugus ir sveikas vaikas, kiekvieno mokinio asmeninė pažanga, dėmesys mokytojų kvalifikacijos tobulinimui. Kuriant mokyklos-daugiafunkcio centro strategiją, išnaudojant galimybes, keičiantis ir prisitaikant prie pokyčių vadovaujamasi strateginiais dokumentais – 2014-2020 metų nacionalinės pažangos programa, Lietuvos pažangos strategija „Lietuva 2030“.

Rengiant mokyklos-daugiafunkcio centro strateginį planą 2019-2021 metams taip pat buvo vadovautasi:

Lietuvos Respublikos [švietimo įstatymu](http://www.esavadai.lt/dokumentai/3021/), Lietuvos Respublikos [mokslo ir studijų įstatymu](http://esavadai.lt/dokumentai/6221/), LR Seimo 2013 m. gruodžio 23 d. nutarimu Nr. XII-745 patvirtinta [Valstybine švietimo 2013-2022 metų strategija](http://esavadai.lt/dokumentai/6224/), Lietuvos Respublikos Vyriausybės 2002 m. birželio 6 d. nutarimu Nr. 827 patvirtinta [Strateginio planavimo metodika](http://esavadai.lt/dokumentai/6222/), Lietuvos Respublikos Vyriausybės 2003 m. rugsėjo 11 d. nutarimu Nr. 1160 patvirtinta [Nacionaline darnaus vystymosi strategija](http://esavadai.lt/dokumentai/6223/), Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 patvirtintu Pradinio, pagrindinio ir vidurinio ugdymo programų aprašu, Lietuvos Respublikos švietimo ir mokslo ministro 2018 m. balandžio 10 d. įsakymu Nr. V-344 patvirtintu Lietuvos Respublikos [švietimo ir mokslo ministerijos 2018-2020 metų strateginiu veiklos planu](http://esavadai.lt/dokumentai/6226/); Širvintų rajono savivaldybės 2014-2020 m. strateginiu plėtros planu, patvirtintu 2014 m. spalio 30 d. sprendimu Nr. 1-173 „Dėl Širvintų rajono savivaldybės 2014-2020 metų strateginio plėtros plano patvirtinimo“ (redakcija – Širvintų rajono savivaldybės tarybos 2016 m. rugpjūčio 30 d. sprendimas Nr. 1-258 „Dėl Širvintų rajono savivaldybės 2014-2020 m. strateginio plėtros plano patvirtinimo“ dalinio pakeitimo), Širvintų r. Bartkuškio mokyklos-daugiafunkcio centro nuostatais, Širvintų r. Bartkuškio mokyklos-daugiafunkcio centro direktoriaus įsakymais, Širvintų r. Bartkuškio mokyklos-daugiafunkcio centro veiklos įsivertinimo rezultatais, 2015, 2016 ir 2017 m. Širvintų r. Bartkuškio mokyklos-daugiafunkcio centro direktorės veiklos ataskaitomis, Širvintų r. Bartkuškio mokyklos-daugiafunkcio centro bendruomenės narių rekomendacijomis, pageidavimais ir pasiūlymais, visuomenės poreikiais, esama situacija, išoriniais ir vidiniais veiksniais bei atsižvelgiant į turimus žmogiškuosius ir materialinius išteklius.

Rengiant strateginį planą buvo laikomasi viešumo, bendravimo, bendradarbiavimo ir partnerystės principų.

**II. MOKYKLOS-DAUGIAFUNKCIO CENTRO VEIKLOS STRATEGIJA**

**Vizija** – Mokykla – besimokanti, telkianti mokyklos ir kaimo bendruomenę socialinėms ir kultūrinėms veikloms, siekianti kiekvieno jos nario asmeninio tobulėjimo įstaiga, teikianti švietimo, kultūrinės, socialinės ir sveikatos prevencijos sričių paslaugas pagal bendruomenės poreikius.

**Misija** – Širvintų r. Bartkuškio mokykla-daugiafunkcis centras – švietimo įstaiga, teikianti kokybišką formalųjį vaikų ir neformalųjį vaikų bei suaugusiųjų švietimą. Veikdama kartu su bendruomene padeda kiekvienam ugdytiniui įgyti bendražmogiškųjų vertybių, žinių, gebėjimų, reikalingų tolesniam mokymuisi bei sėkmingai savarankiškai veiklai.

**2013-2017 metų strateginio plano įgyvendinimo ataskaita**

**1. Tikslo *Pagerinti mokymo, ugdymo ir švietimo paslaugų kokybę* uždavinių įgyvendinimas**

|  |  |  |
| --- | --- | --- |
| Rodiklis/kriterijus | Planuota pasiekti | Pasiekta |
| 1.1. Patobulinta vertinimo sistema | 100,0 | 100,0 |
| 1.2. Kuriama gabių mokinių ugdymo(si) sistema | 100,0 | 80,0 |
| 1.3. Kuriama efektyvi karjeros planavimo sistema | 100,0 | 80,0 |
| 1.4. Efektyvus IKT taikymas ugdymo procese | 100,0 | 100,0 |
| 1.5. Sudarytos sąlygos mokinių saviraiškai | 100,0 | 90,0 |

**2. Tikslo *Plėtoti sveiką gyvenimo būdą ir sportą uždavinių* įgyvendinimas**

|  |  |  |
| --- | --- | --- |
| Rodiklis/kriterijus | Planuota pasiekti | Pasiekta |
| 2.1. Mokyklos stadiono dangos atnaujinimas | 100,0 | 0,0 |
| 2.2. Rekonstruota sporto salė | 100,0 | 100,0 |
| 2.3. Sporto inventoriaus bazės atnaujinimas | 100,0 | 100,0 |
| 2.4. Sveikatingumo projektų, įtraukiant mokyklos bendruomenę bei vietos gyventojų bendruomenę vykdymas | 100,0 | 80,0 |

**3. Tikslo *Užtikrinti saugią socialinę aplinką* uždavinių įgyvendinimas**

|  |  |  |
| --- | --- | --- |
| Rodiklis/kriterijus | Planuota pasiekti | Pasiekta |
| 3.1. Dalyvavimas prevencinėse programose ir projektuose „Antras žingsnis“ ir kt. | 100,0 | 100,0 |
| 3.2. Bendradarbiavimas su socialiniais partneriais darbo su socialinės rizikos šeimomis kontekste | 100,0 | 100,0 |
| 3.3. Mokyklos-daugiafunkcio centro teritorijos aptvėrimas | 1 | 0,3 |

**4. Tikslo *Įtraukti tėvus į mokinių ugdymo procesą uždavinių* įgyvendinimas**

|  |  |  |
| --- | --- | --- |
| Rodiklis/kriterijus | Planuota pasiekti | Pasiekta |
| 4.1. Organizuoti bendrus renginius tėvams ir mokiniams | 3 | 3 |
| 4.2. Atsižvelgiant į tėvų (globėjų) nuomonę kuriamos neformalaus ugdymo programos | 100,0 | 100,0 |
| 4.3. Tėvų (globėjų) pedagoginis, socialinis, psichologinis švietimas aktualiais klausimais | 100,0 | 90,0 |
| 4.4. Didinti tėvų (globėjų) vaidmenį mokyklos savivaldoje | 100,0 | 100,0 |

**5. Tikslo *Stiprinti darnius ir tolerantiškus bendruomenės ryšius* uždavinių įgyvendinimas**

|  |  |  |
| --- | --- | --- |
| Rodiklis/kriterijus | Planuota pasiekti | Pasiekta |
| 5.1. Mokyklos narių kultūros ir priklausymo bendruomenei jausmo stiprinimas | 100,0 | 80,0 |
| 5.2. Vertybinių nuostatų formavimas mokyklos erdvėje bei už jos ribų | 100,0 | 100,0 |

**Išvada apie pasiektus tikslus:**

2013-2017 metų mokyklos-daugiafunkcio centro tikslai ir uždaviniai didžiąja dalimi įgyvendinti. Tobulintinos veiklos sritys: individuali mokinių pažanga, bendradarbiavimas su tėvais ir bendruomene, mokinių psichologinis ir fizinis saugumas.

**SSGG analizė**

|  |  |
| --- | --- |
| **Stiprybės** | **Silpnybės** |
| Kompetentingas, stiprus mokytojų kolektyvas.  Pagerintos mokymo(si) sąlygos.  Estetiška ir moderni aplinka.  Gabūs mokiniai pasiekia gerų rezultatų olimpiadose, konkursuose.  Dalyvavimas projektuose.  Puoselėjamos tradicijos, ugdomas mokinių kūrybiškumas ir bendruomeniškumas, tautinis ir pilietinis mokinių ugdymas.  Mokykla atvira bendruomenei.  Mokinių vežiojimas į mokyklą.  Mokinių maitinimas.  Mokytojų darbo su jungtinėmis klasėmis patirtis. | Motyvacijos stiprinimas.  Atsakomybės užtikrinimas (tėvų ir vaikų).  Mokymo(si) priemonių trūkumas (vadovėlių pagal atnaujintas programas, modernių priemonių gamtamoksliam ugdymui). |
| **Galimybės** | **Grėsmės** |
| Informacijos apie mokyklą sklaidos plėtojimas.  Tėvų pedagoginis švietimas.  Neformaliojo švietimo ir kitų paslaugų plėtra įvairioms tikslinėms grupėms (vaikams, suaugusiems).  Nebiudžetinių lėšų iš paramos programų pritraukimas (projektų inicijavimas).  Mokinių vežiojimas. | Mokinių skaičiaus mažėjimas.  Migracija.  Mokyklų konkurencija.  Jungtinės klasės. |

**PEST analizė**

**Politiniai veiksniai**

Lietuva yra viena iš valstybių siekiančių sukurti atvirą, atsakingą, sąmoningą pilietinę visuomenę, valstybę sėkmingiems ir laimingiems piliečiams. Valstybės pažangos strategija „Lietuva 2030“ siekiama paskatinti esminius visuomenės pokyčius ir sudaryti sąlygas formuotis kūrybingai, atsakingai ir atvirai asmenybei. Reikia tokių pokyčių, kurie užtikrintų kiekvieno asmens individualių gebėjimų ugdymą, pritaikymą ir pripažinimą.

„Pradinio, pagrindinio ir vidurinio ugdymo programų apraše“, patvirtintame Lietuvos Respublikos švietimo ir mokslo ministro 2015 m. gruodžio 21 d. Nr. V-1309, „Geros mokyklos koncepcijoje“, patvirtintoje Lietuvos Respublikos švietimo ir mokslo ministro 2015 m. gruodžio 21 d. Nr. V-1308, ugdymo, mokymo(-si) procesas orientuotas į personalizuotą, suasmenintą ugdymą. Šiame dokumente rašoma, kad „mokymasis „socialėja“ – turi būti mokomasi partneriškai, grupėse, komandose, įvairiuose socialiniuose ir virtualiuose tinkluose. Keičiasi mokymo organizavimas mokykloje, lanksčiau grupuojama, individualizuojama. Mažėja privalomų „tinkamo mokymo“ receptų, nes vis daugiau žinoma apie jų įvairovę. Plinta mokymasis iš elektroninių šaltinių ir virtualus pažinimas, tačiau tuo pat metu suvokiama aktyvaus, patyriminio mokymosi svarba“.

Geroje mokykloje ugdymas/mokymas turėtų padėti mokytis. Ugdymas negali būti savitikslis – jis turėtų padėti mokiniui ugdytis įvairias jam svarbias kompetencijas, mokyti lankstumo kintant aplinkai bei ugdyti gebėjimą susidoroti su realiais gyvenime iškylančiais iššūkiais.

Širvintų r. Bartkuškio mokykla-daugiafunkcis centras vadovaujasi aukščiau paminėtomis nuostatomis. Savo veiklą grindžia ir Lietuvos Respublikos Konstitucija, Vaiko teisių konvencija, Valstybinės švietimo strategijos 2003-2012 metams nuostatomis, Lietuvos Respublikos Švietimo įstatymu, Švietimo ir mokslo ministro įsakymais, Širvintų rajono savivaldybės teisės aktais bei Širvintų r. Bartkuškio mokyklos – daugiafunkcio centro nuostatais.

**Ekonominiai veiksniai**

Šalyje švietimui skiriamas finansavimas nėra pakankamas. Nuo 2018 metų rugsėjo 1 dienos pereita prie etatinio mokytojų darbo apmokėjimo modelio, vis dar keliančio daug klausimų.

Lietuvos narystė ES  suteikia galimybių naudotis ES struktūrinių fondų lėšomis. Projektinės veiklos suteikia galimybių modernizuoti mokymo bazę: įsigyti kompiuterinės įrangos, mokymo priemonių. Taip pat yra nemažai galimybių ES projektų dėka tobulinti mokytojų, administracijos kvalifikaciją.

Širvintų rajono savivaldybė kiekvienais metais skiria lėšų vaikų užimtumo ir sveikos gyvensenos ugdymo programų finansavimui, gabių ir talentingų mokinių rėmimui.

Mokyklos bendruomenės nariai perveda 2% pajamų mokesčio dalį mokyklai remti.

**Socialiniai veiksniai**

Lietuvos gyventojų skaičius mažėja. Dėl demografinių pokyčių į mokyklas ateina mažiau vaikų, todėl šalyje mokyklų tinklo pertvarkos politika nukreipta į mokyklų stambinimą. Mažėja ir Širvintų r. Bartkuškio mokyklos-daugiafunkcio centro mokinių skaičius (1 priedas).

Didėja nedarbo lygis, todėl didėja mokinių ekonominė ir socialinė atskirtis,  socialiai remtinų ir gaunančių nemokamą maitinimą mokinių skaičius. Tėvų emigracija iš Lietuvos neigiamai veikia šeimas ir jose gyvenančius  vaikus. Problemos, su kuriomis susiduriama, vaikų tėvams ar vienam iš jų laikinai ar visam laikui išvykus į užsienį, yra kompleksinės. Jos susijusios su vaiko juridiniu atstovavimu, kai vaikas paliekamas kitų asmenų priežiūrai bei su vaiko emocine, moraline būsena, jo ugdymo ir ugdymosi procesu, gyvenimo sąlygomis.

Didėja mokyklinio amžiaus vaikų  sergamumas, plinta žalingi įpročiai:  alkoholio, psichtropinių medžiagų vartojimas ir platinimas.

**Technologiniai veiksniai**

Informacinės visuomenės tolygi plėtra yra viena svarbiausių sėkmingo šalies vystymosi prielaidų. Lietuvoje pastebimas visuomenės kompiuterinio raštingumo augimas. Naudojimosi kompiuteriu ir elektroniniu paštu mastai priklauso nuo gyventojų amžiaus. Daugiausia IKT technologijomis naudojasi jauni žmonės.

           Širvintų rajone nuolat didėja interneto naudotojų. Kokybiškai besikeičiančios technologijos, didėjančios jų taikymo galimybės skatina plėtoti IKT infrastruktūrą švietime. Mokykla aprūpinama kompiuterine technika ir kompiuterinėmis programomis, veikia elektroninis dienynas, sukurtas ir nuolat atnaujinamas mokyklos tinklapis, mokykla turi savo puslapius socialiniame tinkle Facebook.

Informacinės ir komunikacinės technologijos daro vis didesnę įtaką pasirenkant ugdymo ir ugdymosi metodus,  ugdymo turinį ir  visam ugdymo procesui. Naujos technologijos sudaro geresnes sąlygas tarpdalykinei ir vidinei integracijai bei nuotoliniam mokymui, ugdymo proceso virtualiose ir  netradicinėse edukacinėse erdvėse organizavimui.

Pažangių technologijų atsiradimas ir plėtra reikalauja iš mokytojo įgyti naujų kompetencijų, keisti mokymo ir mokymosi metodiką, mokyklose svarbu nuolat atnaujinti materialinę mokymo bazę.

Informacinių technologijų įranga prieinama mokykloje ne tik kiekvienam mokytojui, bet ir mokiniams. Kiekviename kabinete mokytojams yra įrengtos darbo vietos su interneto prieiga, yra dvi kompiuterių klasės, penkiais kompiuteriais aprūpinta mokyklos biblioteka. Mokiniai ir mokytojai gali naudotis kopijavimo aparatais, spausdintuvais, skaneriais, skaitmeniniu fotoaparatu, multimedijos projektoriais, nešiojamaisiais kompiuteriais, 2 interaktyviosiomis lentomis bei interaktyviomis grindimis, bibliotekoje – elektroninėmis knygų skaityklėmis.

**III. MOKYKLOS-DAUGIAFUNKCIO CENTRO PRIORITETAI**

1. Mokyklos paslaugų ir vaidmens vietos bendruomenėje didinimas.  
 2. Saugios aplinkos užtikrinimas.  
 3. Ugdymo(si) kokybės gerinimas diferencijuojant, bendraujant ir bendradarbiaujant, skatinant motyvaciją, atsakomybę ir mokyklos lankomumą.   
 4. Naujų edukacinių erdvių ir priemonių kūrimas ir panaudojimas ugdymo procese.

**1. Strateginis tikslas – *Didinti mokyklos teikiamų paslaugų įvairovę***

|  |  |  |  |
| --- | --- | --- | --- |
| Rodiklis/kriterijus | 2019 m. siekis | 2020 m. siekis | 2021  siekis |
| 1.1. Veikianti vaikų anglų kalbos grupė (priešmokyklinio amžiaus vaikams) | 1 | 1 | 1 |
| 1.2. Renginiai, įtraukiant vietos bendruomenę | 3 | 4 | 4 |
| 1.3. Dalyvavimas šalies, rajoniniuose projektuose | 5 | 5 | 5 |

**Uždaviniai:**

1.1. Pagal poreikį mokyti ikimokyklinio, priešmokyklinio ir pradinio amžiaus vaikus anglų kalbos.

1.2. Įtraukti aplinkinių kaimų bendruomenes į kultūrinę, sportinę veiklą.

1.3. Dalyvauti šalies, rajoniniuose projektuose.

**2. Strateginis tikslas – *Didinti mokyklos bendruomenės narių fizinį ir psichologinį saugumą***

|  |  |  |  |
| --- | --- | --- | --- |
| Rodiklis/kriterijus | 2019 m. siekis | 2020 m. siekis | 2021 siekis |
| 2.1. Atnaujintas mokyklos budėjimo tvarkos aprašas | 1 | 1 | 1 |
| 2.2. Savanorių grupių veikla (proc.) | 40,0 | 50,0 | 60,0 |
| 2.3. Nuolat palaikomi ryšiai, renginiai, susitikimai siekiant saugesnės aplinkos (proc.) | 60,0 | 70,0 | 80,0 |
| 2.4. Mokinių, dalyvaujančių „Olweus“ patyčių prevencijos programoje dalis (proc.) | 100,0 | 100,0 | 100,0 |
| 2.5. Mokinių, patyrusių patyčias nors kartą per mokslo metus, dalis (proc.) | 15,0 | 10,0 | 5,00 |

**Uždaviniai:**

2. 1. Tobulinti budėjimo tvarką.

2.2. Siekiant fizinio ir psichologinio saugumo taikyti savanorystės praktiką.

2.3. Organizuoti renginius bendradarbiaujant su Vaiko teisių apsaugos tarnyba, Širvintų rajono Pedagogine psichologine tarnyba, Širvintų meno mokykla, policija, Jauniūnų ir Alionių seniūnijomis siekiant saugesnės artimosios aplinkos.

2.4. Įgyvendinti “Olweus“ patyčių prevencijos programos tęsinį „Opkus“.

2.5. Taikyti priemones, padedančias mažinti patyčių atvejų skaičių mokykloje.

**3. Strateginis tikslas – *Gerinti formaliojo ir neformaliojo švietimo užsiėmimų kokybę***

|  |  |  |  |
| --- | --- | --- | --- |
| Rodiklis/kriterijus | 2019 m.  siekis | 2020 m. siekis | 2021 m. siekis |
| 3.1. Mokinių, įgijusių pagrindinį išsilavinimą dalis (proc.) | 100,0 | 100,0 | 100,0 |
| 3.2. Mokinių, dalyvaujančių neformaliajame ugdyme, dalis (proc.) | 64,0 | 70,0 | 75,0 |
| 3.3. Mokinių, dalyvaujančių projektuose, konkursuose, renginiuose, dalis (proc.) | 60,0 | 80,0 | 100,0 |
| 3.4. Mokinių savivaldos inicijuotų renginių skaičius | 1 | 2 | 3 |
| 3.5. Vaikų, kuriems skirtos konsultacinės valandos, dalis (proc.) nuo mokinių, kuriems reikalinga pagalba mokantis dalykų, skaičiaus | 15,0 | 10,0 | 9,0 |
| 3.6 Gabių mokinių pasiekimai konkursuose, olimpiadose (proc.) | 20,0 | 25,0 | 30,0 |
| 3.7. Mokytojų, kėlusių ne tik bendrųjų, bet ir dalykinių kompetencijų kvalifikaciją, dalis (skaičius) | 50,0 | 70,0 | 80,0 |
| 3.8. Geresni standartizuotų testų rezultatai aukštesniųjų mąstymo gebėjimų srityje (proc.) | 1 | 2 | 2 |
| 3.9. Mokinių mokymosi motyvacijos, individualių ugdymosi pasiekimų ir pažangos gerinimas (proc.) | 50,0 | 60,0 | 70,0 |
| 3.10. Neatliktų namų darbų mažinimas, savarankiško mokymosi gebėjimų gerėjimas (proc.) | 50,0 | 60,0 | 70,0 |

**Uždaviniai:**

3.1. Ugdyti mokinių bendruosius gebėjimus ir vertybines nuostatas.

3.2. Integruoti formaliojo ir neformaliojo ugdymo turinį, formuoti mokinių teorinių žinių pritaikymo ir mokymosi spręsti problemas gebėjimus.

3.3. Skatinti mokinių saviraišką formaliojo ir neformaliojo ugdymo proceso veiklose.

3.4. Skatinti mokinių iniciatyvumą, organizuojant renginius.

3.5. Efektyvinti pagalbos teikimą ugdytojams ir ugdytiniams.

3.6. Efektyviau individualizuoti ugdymą pamokoje.

3.7. Kelti mokytojų ne tik bendrąsias, bet ir dalykines kompetencijas, atsižvelgiant į mokytojo individualius poreikius.

3.8. Siekti mokinių efektyvaus, sąmoningo savarankiško mokymosi.

3.9. Organizuoti mokymą(si) pagal individualius poreikius.

3.10. Tobulinti vertinimo rezultatų panaudojimą ugdant ir tolesnio mokymosi planavimą.

**4. Strateginis tikslas – *Kurti naujas ir panaudoti esamas edukacines erdves ugdymui(si)***

|  |  |  |  |
| --- | --- | --- | --- |
| Rodiklis/kriterijus | 2019 m. siekis | 2020 m. siekis | 2021 m. siekis |
| 4.1. Įrengti papildomi įrengimai lauko lauko klasei (skaičius) | 1 | 1 | 1 |
| 4.2. Įrengtos bandomojo daržo papildomos lysvės (skaičius) | 1 | 1 | 1 |
| 4.3. Atnaujinti kompiuteriai klasėje su „Smart“ lenta ir nešiojamaisiais kompiuteriais individualiam mokymuisi (skaičius) | 2 | 3 | 3 |
| 4.4. Įrengta papildomų įrengimų vaikų žaidimų aikštelei (skaičius) | 1 | 1 | 1 |
| 4.5. Visose klasėse aprūpintose kompiuteriais ir projektoriais atnaujinama technika (proc.) | 0 | 20,00 | 20,0 |
| 4.6. Atnaujinta mokinių poilsio – mokymosi patalpa | 1 | 1 | 1 |

**Uždaviniai:**

4.1. Įrengti papildomus įrenginius lauko klasei.

4.2. Įrengti papildomas lysves bandomajam daržui.

4.3. Atnaujinti nešiojamuosius kompiuterius klasėje su „Smart“ lenta, skirtus individualiam mokymuisi.

4.4. Įrengti naujus įrengimus vaikų žaidimų aikštelei.

4.5. Aprūpintos kompiuteriais ir projektoriais visose klasėse.

4.6. Atnaujinti mokinių poilsio-mokymosi patalpą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Širvintų r. Bartkuškio mokyklos-

daugiafunkcio centro

Mokyklos tarybos posėdžio nutarimu

**1 priedas**

**ŠIRVINTŲ R. BARTKUŠKIO MOKYKLOS-DAUGIAFUNKCIO CENTRO**

**2018-2021 M. KLASIŲ, KOMPLEKTŲ IR MOKINIŲ SKAIČIUS**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Moks  lo  metai | Priešmokykl./  ikimokykl.  ugdymas | | | 1 kl. | | 2 kl. | | 3 kl. | | 4 kl. | | Iš viso  1-4 kl. | | | 5 kl. | | 6 kl. | | 7 kl. | | 8 kl. | | 9 kl. | | 10 kl. | | Iš viso  5-10 kl. | | | Iš viso 1-10 kl. ir priešmokyk. | | | Iš  viso mok.  su ikimokykl. |
|  | Iki  mo  kyk  li  nis | Prieš  mo  kyk  li  nis | Kl. | m. | Kl. | m | Kl. | m. | Kl. | m. | K  l  a  s  ė  s | K  o  m  p  l  e  k  t  a  i | M  o  k  i  n  i  ų  s  k. | Kl | m | Kl | m | Kl | m | Kl. | m. | Kl | m. | Kl | m | K  l  a  s  ė  s | K  o  m  p  l  e  k  t  a  i | M  o  k  i  n  i  ų  s  k. | K  l  a  s  ė  s | K  o  m  p  l  e  k  t  a  i | M  o  k  i  n  i  ų  s  k. |  |
| 2018-2019 |  | 20 | 10 | 1 | **8** | 1 | **2** | 1 | **10** | 1 | **14** | 4 | 4 | **34** | 1 | **8** | 1 | **6** | 1 | **5** | 1 | **5** | - | **-** | 1 | **5** | 5 | 3 | **29** | 9 | 7 | **63** | 93 |
| 2019-2020 |  | 21 | 3 | 1 | **10** | 1 | **8** | 1 | **2** | 1 | **10** | 4 | 3 | **30** | 1 | **14** | 1 | **8** | 1 | **6** | 1 | **5** | - | **-** | - | **-** | 4 | 3 | **33** | 8 | 6 | **63** | 87 |
| 2020-2021 |  | 20 | 6 | 1 | **3** | 1 | **10** | 1 | **8** | 1 | **2** | 4 | 2 | **23** | 1 | **10** | 1 | **14** | 1 | **8** | 1 | **6** | - | **-** | - | **-** | 4 | 3 | **38** | 8 | 5 | **61** | 87 |